אנחנו הקורבנות המוכרים של אחמד טיבי, אלה שמדינת ישראל מעניקה לו את הכלים הדמוקרטיים להתעלל בהם בראש חוצות. אבל יש לטיבי גם קורבנות אחרים, פחות מוכרים. פגשתי אותם כשהשתתפתי בכנס של עיתון "הארץ" במכללת עמק יזרעאל.

אנחנו הקורבנות שטיבי יורק בפרצופם והם מוחים את הרוק וממשיכים הלאה. הוא חי בישראל כאזרח שווה זכויות, אך מגדיר עצמו כערבי פלסטיני. הוא נוסע עם משלחות לחו"ל כנציג פלסטיני, אך ממומן על ידי מדינת ישראל. כמי שהיה יד ימינו של יאסר ערפאת, הוא הצליח להכניס את תורתו דרך הדלת הקדמית לכנסת ולנצל את האימפוטנציה של הממשל ואת המוסר היהודי המעוות, כדי לקדם את הריסתה של ישראל כמדינת הלאום של העם היהודי.